Karen de Werenskiold

Karen de Werenskiold (født 3. juni 1700, død 1778 på Næstved Sortebrødrekloster) var en dansk-norsk adelsdame, gift Huitfeldt.

 Familieforhold 
Hun var datter av konferensråd Niels Werenschiold til Hafslund (1669–1741) og Elisabeth de Tønsberg (1673–1742). Den 15. september 1719 giftet hun seg i Marstrand med offiseren Hartvig Huitfeldt, som overtok setegården Hafslund ved svigerfarens død. Med ham fikk hun barna Sophie Rigborg Huitfeldt (1723–1776) og Matthias Wilhelm Huitfeldt (1725–1803). 

 Overhoffmesterinne 
Hartvig selv døde i 1748, hvoretter Karen solgte Hafslund og flyttet til Danmark. Her kjøpte hun Næstved Sortebrødrekloster, et tidligere dominikanerkloster som etter reformasjonen var blitt omdannet til en mindre herregård. I 1755 ble Karen dame de l'union parfaite, og var i årene 1757–1767 overhoffmesterinne hos dronning Juliane Marie.Huitfeldt, Hartv., Dansk biografisk Lexikon Hun døde på herregården i Næstved, og hennes lik ble ført til Norge. Her ble hun begravet sammen med sin mann i det Werenskiold—Huitfeldtske gravkapell, oppført 1753 på kirkegården ved Skjeberg kirke.Sigrid Marie og Håkon Christie: Skjeberg kirke, norgeskirker.no. Besøkt 20. nov. 2013

 Referanser 

Kategori:Mottakere av Troskapsordenen
Kategori:Overhoffmesterinner
Kategori:Nordmenn på 1700-tallet
Karen
Kategori:Dødsdato ikke oppgitt